
讬讘诪讜转 驻讜 注"讗 - 驻讬专讜砖 砖讟讬讬谞讝诇抓

转专讜诪讛 诇讻讛谉, 讜诪注砖专 专讗砖讜谉 诇诇讜讬 讘诇讘讚, 讗诇讜 讚讘专讬 专' 诪讗讬专. 专' 讗诇注讝专 讘谉 注讝专讬讛 诪转讬专讜 诇讻讛谉, 砖讗祝 诇讻讛谉 (砖讻谉 讙诐 讛讜讗 诪砖讘讟 诇讜讬) 诪讜转专 诇讗讻讜诇 诪注砖专 专讗砖讜谉. 讜转讜讛讬诐: 诪转讬专讜?! 诪讻诇诇 讛讚讘专讬诐 讗转讛 砖讜诪注 讚讗讬讻讗 诪讗谉 [砖讬砖 诪讬] 砖讗住专 注诇 讻讛谉 诇讗讻讜诇 诪注砖专? 讜讛诇讗 讻讛谉 诇讜讬 讛讜讗 讜讗讬谞讜 谞拽专讗 讝专! 讗诇讗 讗讬诪讗 [讗诪讜专] 讻讱: 谞讜转谞讜 讗祝 诇讻讛谉, 砖讗讬谉 讞讬讬讘讬诐 诇转转 讚讜讜拽讗 专拽 诇诇讜讬, 讗诇讗 讗祝 讻讛谞讬诐 讘讻诇诇 讝讛.


讜诪讘专专讬诐: 诪讗讬 讟注诪讗 [诪讛 讛讟注诐] 砖诇 专' 诪讗讬专? 讗诪专 专讘 讗讞讗 讘专讬讛 [讘谞讜] 砖诇 专讘讛 诪砖诪讬讛 讚讙诪专讗 [讘砖诐 讛诪住讜专转 讛诪拽讜讘诇转], 谞讗诪专: "讻讬 讗转 诪注砖专 讘谞讬 讬砖专讗诇 讗砖专 讬专讬诪讜 诇讛' 转专讜诪讛 谞转转讬 诇诇讜讬诐 诇谞讞诇讛" (讘诪讚讘专 讬讞, 讻讚), 讜诪讗讞专 砖讘驻住讜拽 讝讛 讛诪注砖专 拽专讜讬 转专讜诪讛, 诇诪讚讬诐: 诪讛 转专讜诪讛 讗住讜专讛 诇讝专讬诐, 讗祝 诪注砖专 专讗砖讜谉 讗住讜专 诇讝专讬诐, 砖讗讬谞诐 诇讜讬讬诐. 讜讬砖 诇砖讗讜诇: 讗讬 [讗讜] 诪讛 转专讜诪讛 讞讬讬讘讬谉 注诇讬讜 诪讬转讛 讜讞讜诪砖 讗诐 讗讻诇讜讛 讝专讬诐 鈥� 讗祝 诪注砖专 讻谉 讬讛讬讛 讚讬谞讜 讜讬讛讬讜 讞讬讬讘讬谉 注诇讬讜 诪讬转讛 讜讞讜诪砖?


讗诪专 拽专讗 [讛讻转讜讘]: "讜诪转讜 讘讜 讻讬 讬讞诇诇讛讜" (讜讬拽专讗 讻讘 讟), 讜谞讗诪专: "讜讬住祝 讞诪砖讬转讜 注诇讬讜" (砖诐 讬讚), 讜诪讚讬讜拽 讛诇砖讜谉 讗谞讞谞讜 诇诪讚讬诐 砖讘讗 讛讻转讜讘 诇讛讚讙讬砖: "讘讜" 鈥� 讜诇讗 讘诪注砖专, 讜讻谉: "注诇讬讜" 鈥� 讜诇讗 注诇 诪注砖专. 讜砖讜讗诇讬诐: 讜专讘谞谉 [讜讞讻诪讬诐] 讛讞讜诇拽讬诐 讻讬爪讚 诪驻专砖讬诐 讛诐 讛砖讜讜讗讛 讝讜 砖讘驻住讜拽 鈥� 诇讗 诇注谞讬谉 讛讬转专 讗讻讬诇讛, 讗诇讗 诇诇诪讚: 诪讛 转专讜诪讛 讟讜讘诇转, 砖转讘讜讗讛 砖诇讗 讛驻专讬砖讜 诪诪谞讛 转专讜诪讛 讛讬讗 讟讘诇, 讜讗住讜专讛 讘讗讻讬诇讛, 讗祝 诪注砖专 专讗砖讜谉 谞诪讬 [讙诐 讻谉] 讟讜讘诇.


讜讻讚转谞讬讗 [讜讻驻讬 砖讗讻谉 砖谞讬谞讜 讘讘专讬讬转讗] 专' 讬讜住讬 讗讜诪专: 讬讻讜诇 诇讗 讬讛讗 讞讬讬讘 讗诇讗 注诇 讟讘诇 砖诇讗 讛讜专诐 诪诪谞讜 转专讜诪讜转 讜诪注砖专讜转 讻诇 注讬拽专, 讗讘诇 讗诐 讛讜专诐 诪诪谞讜 转专讜诪讛 讙讚讜诇讛 讜诇讗 讛讜专诐 诪诪谞讜 诪注砖专 专讗砖讜谉 讗讜 砖讛讜专诐 诪诪谞讜 诪注砖专 专讗砖讜谉 讜诇讗 诪注砖专 砖谞讬, 讜讗驻讬诇讜 诪注砖专 注谞讬 砖讗讬谉 讘讜 讻砖诇注爪诪讜 拽讚讜砖讛 讗诇讗 讛讜讗 爪讚拽讛 诇注谞讬讬诐 讘诇讘讚, 诪谞讬谉 砖讗祝 注诇讬讜 讞讬讬讘?


转诇诪讜讚 诇讜诪专: "诇讗 转讜讻诇 诇讗讻诇 讘砖注专讬讱 诪注砖专 讚讙谞讱..." (讚讘专讬诐 讬讘, 讬讝), 讜诇讛诇谉 讛讜讗 讗讜诪专 讘诪注砖专 注谞讬: "讜讗讻诇讜 讘砖注专讬讱 讜砖讘注讜" (砖诐 讻讜, 讬讘), 诪讛 "砖注专讬讱" 讛讗诪讜专 诇讛诇谉 讛讻讜讜谞讛 讛讬讗 诇诪注砖专 注谞讬, 讗祝 "砖注专讬讱" 讛讗诪讜专 讻讗谉 讛讜讗 诪注砖专 注谞讬, 讜讗诪专 专讞诪谞讗 [讜讗诪专讛 讛转讜专讛] "诇讗 转讜讻诇", 诪砖诪注 砖讗住讜专 诇讗讜讻诇讜 讗诇讗 讗讞专 讛驻专砖讛.


讜讗讬 诪讛转诐 [讜讗诐 诪砖诐] 诪诪注砖专 注谞讬 讘诇讘讚 讛讜讛 讗诪讬谞讗 [讛讬讬转讬 讗讜诪专] 砖讛讜讗 诇讗讬住讜专 诇讗讜 讘诇讘讚 讗讘诇 诇诪讬转讛 鈥� 诇讗, 注诇 讻谉 拽讗 诪砖诪注 诇谉 [讛砖诪讬注 诇谞讜] 讗转 讛讛砖讜讜讗讛 诇转专讜诪讛, 诇讜诪专 砖讬砖 讙诐 讞讬讜讘 诪讬转讛 讘讗讻讬诇转 讟讘诇.


诇讬砖谞讗 讗讞专讬谞讗 [诇砖讜谉 讗讞专转] 砖诇 讚讬讜谉 讝讛 诪谞讜住讞转 讘爪讜专转 砖讗诇讛: 诪注砖专 专讗砖讜谉 讚讟讘讬诇 [砖讛讜讗 讟讘诇], 讻诇讜诪专, 砖讗讬 讛驻专砖转讜 诪砖讗讬专讛 讗转 讛讚讘专 讘转讜专转 讟讘诇, 讛诇讗 诪讚讘专讬 专' 讬讜住讬 谞驻拽讗 [讬讜爪讗, 谞诇诪讚]! 讜诪砖讬讘讬诐: 讗讬 [讗诐] 诪讛讛讜讻讞讛 讛讛讬讗 讘诇讘讚, 讛讜讛 讗诪讬谞讗 [讛讬讬转讬 讗讜诪专] 专拽 诇诇讗讜, 讗讘诇 诇诪讬转讛 鈥� 诇讗, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讬砖 讘讜 讻诇 讞讜诪专转 讗讬住讜专 讟讘诇.


讗 讜砖讜讗诇讬诐: 讘诪讗讬 讗讜拽讬诪转讗 [讘诪讛 讛注诪讚转] 讗转 讛诪砖谞讛 鈥� 讻砖讬讟转 专' 诪讗讬专, 讗诐 讻谉 讗讬诪讗 住讬驻讗 [讗诪讜专 讗转 住讜驻讛]: "讘转 诇讜讬 诪讗讜专住转 诇讻讛谉, 讜讘转 讻讛谉 诇诇讜讬 鈥� 诇讗 转讗讻诇 诇讗 讘转专讜诪讛 讜诇讗 讘诪注砖专", 讛讻讗 诪讗讬 [讜讻讗谉 诪讛] 讝专讜转 讗讬讻讗 [讬砖] 砖转讛讗 驻住讜诇讛, 砖讗驻讬诇讜 诇讚注讛 讛讗讜住专转 诪注砖专 专讗砖讜谉 诇诪讬 砖讗讬谞讜 诇讜讬, 讛诇讗 诪讻诇 爪讚 诇讜讬讛 讛讬讗! 讗诪专 专讘 砖砖转: 诪讗讬 [诪讛 驻讬专讜砖] "讗讬谞讛 讗讜讻诇转" 讚拽转谞讬 [砖砖谞讛] 鈥�/span> 讗讬谞讛 谞讜转谞转 专砖讜转 诇转专讜诐. 讜讛讻讜讜谞讛 讛讬讗 砖讘注讜讚讛 讗专讜住讛 讗讬谞讛 讬讻讜诇讛 诇讜诪专 诇砖诇讬讞 诇转专讜诐 注讘讜专 讛讗专讜住 转专讜诪转 诪注砖专 诪谉 讛诪注砖专 讻讚讬 诇讛讻砖讬专讜, 砖讻讬讜谉 砖注讚讬讬谉 讗讬谞讛 讗砖转讜, 讗讬谞讛 讝讻讗讬转 诇注砖讜转 讝讗转 注讘讜专讜.


讜砖讜讗诇讬诐: 诪讻诇诇 讛讚讘专讬诐 讗转讛 诇诪讚 讻讬 讛谞砖讜讗讛 谞讜转谞转 专砖讜转? 讜诪砖讬讘讬诐: 讗讬谉 [讻谉], 讜讛转谞讬讗 [讜讗讻谉 讻谉 砖谞讬谞讜 讘讘专讬讬转讗], 谞讗诪专: "讜讗讻诇转诐 讗转讜 讘讻诇 诪拽讜诐 讗转诐 讜讘讬转讻诐" (讘诪讚讘专 讬讞, 诇讗) 鈥� 诇讬诪讚 注诇 讛谞砖讜讗讛 诇诇讜讬 ("讘讬转讻诐") 砖讛讬转讛 讘转 讬砖专讗诇 砖谞讜转谞转 专砖讜转 诇转专讜诐 转专讜诪转 诪注砖专 诪谉 讛诪注砖专 讛谞讬转谉 诇诇讜讬.


讜诪诪砖讬讻讛 讛讘专讬讬转讗 讘诪砖讗 讜诪转谉: 讗转讛 讗讜诪专 砖讬讻讜诇讛 诇转转 专砖讜转 诇转专讜诐, 讗讜 讗讬谞讜 讗诇讗 砖诪讜转专转 诇讗讻讜诇? 讗诪专转: 转专讜诪讛 讞诪讜专讛 鈥� 讗讜讻诇转 讬砖专讗诇讬转 砖谞讬砖讗讛 诇讻讛谉, 诪注砖专 讛拽诇 诇讗 讻诇 砖讻谉?! 讜讗诐 讻谉 讚讘专 讝讛 讗讬谞讜 爪专讬讱 诇讛讬讗诪专, 讗诇讗 诇讬诪讚 注诇 谞砖讜讗讛 讘转 讬砖专讗诇 砖谞讜转谞转 专砖讜转 诇转专讜诐.


诪专 讘专讬讛 [讘谞讜] 砖诇 专讘谞讗 讗诪专: 讗讬谉 讻讜讜谞转 讛诪砖谞讛 诇讜诪专 砖讘转 诇讜讬 讛诪讗讜专住转 诇讻讛谉 诇讗 转讗讻诇 讘诪注砖专, 讗诇讗 诇讜诪专 砖讗讬谉 讞讜诇拽讬谉 诇讛 诪注砖专 讘讘讬转 讛讙专谞讜转. 讜砖讜讗诇讬诐: 讛谞讬讞讗 诇诪讗谉 讚讗诪专 [讝讛 谞讜讞 诇讚注转 诪讬 砖讗讜诪专] 砖讟注诐 讛转拽谞讛 砖诇讗 讬讞诇拽讜 诇讗砖讛 讘讙讜专谉 讛讜讗 诪砖讜诐 讬讬讞讜讚 砖诇讗 转讘讜讗 诇讛转讬讬讞讚 注诐 讙讘专 讝专 讘讙讜专谉, 砖讛讜讗 诪拽讜诐 诪讘讜讚讚, 讗诇讗 诇诪讗谉 讚讗诪专 [诇讚注转 诪讬 砖讗讜诪专] 砖讗住专讜 讝讗转 诪砖讜诐 讙专讜砖讛, 砖诪讗 转转讙专砖 讛讗砖讛, 讜诇讗 讬讬讚注讜 砖砖讜讘 讗讬谉 诇讛 讝讻讜转 讘转专讜诪讛, 讜讛诇讗 讘转 诇讜讬 诪讬 诇讗 讗讻诇讛 [讛讗诐 讗讬谞讛 讗讜讻诇转] 讘诪注砖专 讘讝讻讜转 注爪诪讛, 讗驻讬诇讜 谞转讙专砖讛 诪讘注诇讛?! 讜诪讚讜注 诇讗 讬讞诇拽讜 诇讛 讘讙讜专谉 讻砖谞转讗专住讛 诇讻讛谉?


讜讚讜讞讬诐: 讜诇讬讟注诪讬讱 [讜诇讟注诪讱, 诇砖讬讟转讱] 砖讗讬谉 讗转讛 诪拽讘诇 讗转 讟注诪讜 砖诇 诪专 讘专讬讛 讚专讘谞讗 讘讘转 诇讜讬, 讜讻讬 讙专讜砖讛 讘转 讻讛谉 诪讬 诇讗 讗讻诇讛 [讛讗诐 讗讬谞讛 讗讜讻诇转] 讘转专讜诪讛? 讜诪讚讜注 讗讬谉 讞讜诇拽讬诐 诇讘转 讻讛谉 讛谞砖讜讗讛 诇讻讛谉 转专讜诪讛 讘讙讜专谉! 讗诇讗 注讬拽专 讙讝讬专讛 讝讜 讛讬讗 诪砖讜诐 讙专讜砖讛 砖诇 讻讛谉 砖讛讬转讛 讘转 讬砖专讗诇, 砖诇讗讞专 讙讬专讜砖讬讛 砖讜讘 讗讬谞讛 讗讜讻诇转 讘转专讜诪讛. 讜诪讗讜转讜 讟注诐 讙讝专讜 讙诐 讘讗砖转 诇讜讬 砖诇讗 转讞诇讜拽 讘讙讜专谉 讗祝 砖讛讬讗 注爪诪讛 讘转 诇讜讬.


讜诪拽砖讬诐: 讗讬 讛讻讬 [讗诐 讻谉] 砖讟注诐 讛诪砖谞讛 讛讜讗 诪砖讜诐 讛讙讝讬专讛 砖诇讗 转拽讘诇 讗砖讛 诪转谞讜转 讻讛讜谞讛 讘讙讜专谉, 诪讗讬 讗讬专讬讗 [诪讛 砖讬讬讱, 诇诪讛 讚讜讜拽讗] 诪讗讜专住转? 讗驻讬诇讜 谞砖讜讗讛 谞诪讬 [讙诐 讻谉] 讗讬谞讛 诪拽讘诇转 诪讟注诐 讝讛! 讜诪砖讬讘讬诐: 讘讗诪转 诇注谞讬谉 讝讛 讗讬谉 讛讘讚诇, 讗诇讗 讗讬讬讚讬 讚转谞讗 专讬砖讗 [诪转讜讱 砖砖谞讛 讘专讗砖 讛诪砖谞讛] 诪讗讜专住转, 转谞讗 谞诪讬 住讬驻讗 [砖谞讛 讙诐 讻谉 讘住讜驻讛] 诪讗讜专住转 讜讗讬谉 讝讛 讚讜讜拽讗 诪砖讜诐 讗讬专讜住讬谉.


讘 转谞讜 专讘谞谉 [砖谞讜 讞讻诪讬诐]: 转专讜诪讛 谞讬转谞转 诇讻讛谉, 讜诪注砖专 专讗砖讜谉 谞讬转谉 诇诇讜讬 讚讜讜拽讗, 讗诇讜 讚讘专讬 专' 注拽讬讘讗. 专' 讗诇注讝专 讘谉 注讝专讬讛 讗讜诪专:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).
image1.png
e 9T WNSE




